MENZA PURE PROGRAM

ÁLTALÁNOS SZERZŐDESI FELTÉTELEK (ÁSZF)

Bevezető

A MENZA PURE program (továbbiakban Program), mint szolgáltatás üzemeltetője Budajenő Község Önkormányzata (továbbiakban Szolgáltató). A szolgáltatás a https://budajeno.eny.hu címen érhető el. A https://budajeno.eny.hu weboldal a regisztrált Felhasználó (szülő, törvényes képviselő) kiskorú gyermekének étkezés megrendelési, és lemondási szolgáltatásait gyűjti össze. A weboldal segítségével a Felhasználók (szülők) a napi megrendeléseket és lemondásokat intézhetik gyermekeik részére.

A https://budajeno.eny.hu közvetítő tevékenységet folytat: rendszere a Felhasználók megrendeléseit fogadja, feldolgozza és továbbítja a közétkeztetést lebonyolítók (intézmények) felé. A megrendelés szolgáltatás ingyenes. A https://budajeno.eny.hu kimondottan törekszik arra, hogy mindig aktuális tartalmat jelenítsen meg.

A https://budajeno.eny.hu fenntartja a jogot, hogy a hozzáférést részlegesen vagy teljesen az összes Felhasználó, vagy a Felhasználók egy csoportja számára korlátozza vagy letiltsa.

II. ÁSZF hatálya

Az ÁSZF a https://budajeno.eny.hu szolgáltatásának használatára vonatkoznak. A feltételeket a Felhasználók regisztrációjukkal mindenkor elfogadják. Az ÁSZF hatályos akkor is, ha a https://budajeno.eny.hu szolgáltatása más weboldalon keresztül érhető el, továbbá érvényes a https://budajeno.eny.hu szolgáltatásának minden olyan felhasználási módjára (mobil weboldal, mobil alkalmazások stb.), amelyeken keresztül a https://budajeno.eny.hu rendelési rendszere elérhető.

III. Szerződéskötés

Az étkezés megrendelés elektronikus úton megkötött szerződésnek minősül, nem tekinthető írásba foglalt szerződésnek. Így az nem kerül iktatásra, a későbbiekben papír alapon nem előhívható, nem hozzáférhető, amelyre a polgári törvénykönyvről szóló 2013. évi V. törvény, az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényben foglaltak irányadók.

A szerződés nem tartozik a fogyasztó és a vállalkozás közötti szerződések részletes szabályairól szóló 45/2014 (11.26.) Korm. rendelet hatálya alá. A https:// budajeno.eny.hu és a Felhasználó között a megállapodás a szolgáltatás igénybevételéről a rendelés feladására vonatkozóan jön létre, míg a megrendelések kiszállítására vonatkozóan a Felhasználó és Budajenő Község Önkormányzat között jön létre megállapodás.

A Felhasználó a https://budajeno.eny.hu szolgáltatásán keresztül történő rendelés leadásával egyidejűleg elfogadja a közétkeztetést végző cég vonatkozó ajánlatát is.

A megrendelés leadásával a Felhasználó elfogadja a szerződés feltételeit, melyeket a https://budajeno.eny.hu a szolgáltatásában feltüntetett. A Felhasználó szülőnek a megrendeléssel fizetési kötelezettsége keletkezik, amelyet a megadott határidőre teljesíteni köteles. A megrendelés teljesítésével kapcsolatban a https://budajeno.eny.hu semmilyen kártérítésre nem kötelezhető. A szerződéskötés és a kapcsolattartás nyelve magyar.

IV. Regisztráció

A Menza Pure program használatához, az ételrendelés online ügyintézéséhez a regisztráció kötelező, ami megállapodás megkötésével kezdeményezhető, mely nyomtatvány 2022. augusztus 26. napjától letölthető a https://www. budajeno.hu oldalról.

A nyomtatványt a Felhasználó által aláírva KÉT példányban kell leadni abban az óvodatitkárnak, és amiből aláírás után EGY példányt a Felhasználó visszakap.

A Felhasználó köteles a regisztráció során kért adatokat egyértelműen és a valóságnak megfelelően megadni és frissíteni. A valós adatok ahhoz szükségesek, hogy a megrendelést pontosan szállítsák ki a Felhasználó/gyermek intézményébe.

A Felhasználó köteles a regisztrációhoz tartozó jelszavát titokban tartani és gondosan kezelni, tárolni.

A https://budajeno.eny.hu fenntartja a jogot, hogy a Felhasználó regisztrációját elfogadja, vagy indoklás nélkül visszautasítsa.

V. Árak és fizetés

Minden megrendelés ára magyar forintban értendő, és tartalmazza a mindenkor hatályos általános forgalmi adót.

Felhasználó a tárgyhót megelőző hónap legkésőbb 20. napjáig köteles átutalni az étkezés térítési díjat. A térítési díj befizetése elektronikus úton (átutalás vagy bankkártya), a szülő számlavezető bankján keresztül történet. Az átutalás költsége a szülő, felhasználó számlavezető bankjától függ és a felhasználót, szülőt terheli.

Csak azok a gyerekek lesznek jogosultak az étkezésre, akiknek szülei előre kifizették a gyermekük számára az étkezést a tárgyhónapot megelőző hónapban. Amennyiben ezt elmulasztják a gyermek automatikusan kizárásra kerül az étkezésből! Amennyiben tartozása keletkezik, azt az Önkormányzat végrehajtás útján (akár munkáltató megkeresése fizetési letiltás céljából) fogja behajtani. A befizetés elmulasztásának következményeit a Felhasználó/szülő viseli.

VI. Rendelés lemondás, elállás joga

A Felhasználó, szülő a regisztráció napjától számított nyolc munkanapon belül indokolás nélkül elállhat, amely elállás az online oldal (https://budajeno.eny.hu) használatára vonatkozik. A Felhasználót, szülőt nem illeti meg elállási jog a közétkeztetési szolgáltatást végzővel szemben. Az elállás joga nem egyezik meg a megrendelt étkezések lemondásával.

A megrendelés meghatározott munkanapokra, a Felhasználó, szülő által képviselt gyermekhez berögzített étkezési típus alapján történik. Amennyiben az étkezés típus megváltoztatását kéri a felhasználó, azt megteheti e-mailben (kérvény csatolása szükséges) a „Kérelem étkezési típus megváltoztatásához” nevű nyomtatvány kitöltésével (kérelem, nyomtatvány 2022. augusztus 26. napjától letölthető: https://www.budajeno.hu oldalról).

A kérelem leadásának időpontja a befizetést megelőző hónap 15. napja (amennyiben az hétvégére esik, az azt követő első munkanap).

Egy napra egy adag megrendelése lehetséges. A megrendelést az óvodatitkár minden hónapban elkészíti a Felhasználóra vonatkozóan.

Minden hónapban— ha az munkaszüneti vagy ünnepnapra esik, akkor az azt követő napon —önkormányzatnál a megrendelésről online számla készül.

Minden hónap 20. napjáig a Felhasználó köteles az étkezés térítési díját megfizetni. Az átutalásos, bankkártyás számla képe a Felhasználó, szülő számára letölthető az online felületről.

A https://budajeno.eny.hu oldalon minden megrendelt vagy következő hónapra megrendelhető étkezési nap megjelenik. A felületen láthatóak a munkaszüneti napok, tanítás nélküli munkanapok, őszi-, téli-, tavaszi-szünetek is, de azokra megrendelést rögzíteni nem lehet, a rendszer ezt nem engedi.

A szolgáltatások igénybevételére vonatkozó napi változtatásokat a Felhasználó a változással érintett napot megelőző munkanapján legkésőbb 9:00 óráig köteles jelenteni a https://budajeno.eny.hu oldalon, vagy [budajenokonyha@gmail.com](mailto:budajenokonyha@gmail.com) e-mail címen. A lemondott étkezések térítési díja a következő havi számlán kerül jóváírásra. A következő munkanapra vonatkozó, 9:00 óra után kezdeményezett lemondást a rendszer nem engedélyezi.

Budajenő Község Önkormányzatnak nem áll módjában a megrendelés után visszatérítést adni, amennyiben az már feldolgozásra került.

A vonatkozó jogszabály (328/2011. (XII. 29.) Korm. rendelet) és az Önkormányzat által biztosított kedvezményes étkezést elektronikusan a törvényi szabályozásnak megfelelően a Felhasználó, szülő köteles lemondani.

VII. Adatvédelem

1) Az adatvédelemről általában

A Szolgáltató tiszteletben tartja és megóvja a Felhasználó személyes adatait. Honlapunk biztonságot nyújt mindenkinek, aki meglátogatja.

Az adatkezelés célja a https://budajeno.eny.hu oldalon elérhető szolgáltatások nyújtásának biztosítása. Közvetítő tevékenységünk és a jogszabályi előírások miatt kötelesek vagyunk megőrizni a rendelési adatokat annak érdekében, hogy szolgáltatásunk és elszámolásunk adatokkal is alátámasztható legyen.

A szolgáltatás során birtokunkba került adatokat a jogszabályi előírások az információs önrendelkezési jogról és az információszabadságról szóló 2011. évi CXII. törvény előírásai szerint kezeljük.

2) Ki az adatkezelő?

A https://budajeno.eny.hu szolgáltatását Budajenő Község Önkormányzata üzemelteti.

3) Milyen információkat gyűjtünk össze, és hogyan használjuk azokat?

a) A https://budajeno.eny.hu meglátogatásakor semmilyen általános információt nem gyűjt.

b) Az alkalmazás munkamenet azonosítót használ a bejelentkezés időtartalma alatt. Az alkalmazás önmaga nem használ más egyéb cookie-t a kliens böngészőjének azonosítására vagy adatok tárolására. A Menza Pure alkalmazás Google Analytics-et használ a webhely látogatottsági statisztika készítésére, mely a böngésző azonosításához cookie-t használ. A Google Analytics letiltható a modern böngészők követés elleni védelem funkciójával.

Kijelentkezés után a Menza Rendszer nem emlékszik a felhasználóra, nem üdvözli őt utána ismerősként. Kijelentkezés után egyedül a Google Analytics által tárolt azonosító marad meg a böngészőben (böngésző beállítástól függően).

c) Ahhoz, hogy a https://budajeno.eny.hu oldalon keresztül történő megrendeléseket és lemondásokat kezelni tudjuk, a Felhasználónak az adott gyermeke intézményében előzetesen külön megállapodást szükséges aláírni. (A megállapodások 2022. augusztus 26. napjától letölthetők a www.budajeno.hu weboldalról.)

d) A https://budajeno.eny.hu adminisztrátor a Menza Pure rendszerben az étkezők adatait, kedvezményeit és étkezéseit tárolja (lásd a Menza Pure felületet). Az étkező az étkezői felületen a tárolt adatok egy kisebb halmazát érheti el: Étkező neve, Osztálya, Csoportja, OM azonosítója, Intézménye, továbbá étkezési periódusa, rögzített kedvezményei, étkezési igényléssel kapcsolatos adatok, illetve a kiállított számlák. Az étkező az étkező felületen nem rendelkezik adatmódosítási lehetőséggel, csak étkezési igénylést tud leadni és lemondani (az előre beállított perióduson belül), továbbá jelszavas belépés esetén a jelszavát tudja módosítani. Az esetleges adatmódosítási igényeket az budajenokonyha@gmail.com e-mailcímen tudja írásban jelezni.

4) Meddig tároljuk az adatokat?

a) A Menza Pure alkalmazás az alkalmazáson belül végrehajtott műveleteket naplózza.

b) Ilyen napló események például a következők (étkező felülettel kapcsolatban): Sikeres bejelentkezés, sikertelen bejelentkezés, sikeres jelszómódosítás, sikertelen jelszómódosítás, étkezési igénylés módosítása.

c) A rendszer a napló eseményhez csatoltan a következő adatokat is menti: Dátum, IP cím, Agent (böngésző típusa).

d) A naplóhoz a Menza Pure rendszeren belül csak az „Adminisztrátor” jogosultsággal rendelkező felhasználók férhetnek hozzá. Az úgynevezett „intézményi adminisztrátorok” nem érhetik el ezt a menüpontot. A naplóhoz étkező sem férhet hozzá.

e) A Menza Pure rendszer (jelenleg) nem törli az adatokat automatikusan, így azok egész addig megőrzésre kerülnek, ameddig az „adminisztrátor” nem törli a rendszerből vagy rendszer karbantartás végett az elévült adatokat nem törli az üzemeltető a megrendelővel egyeztetve.

f) Egyes adatok „adminisztrátor” által sem törölhetőek a rendszerből, például naplóbejegyzések, kiállított számlák, vagy azokkal összekapcsolt entitások.

5) Ki férhet hozzá az adatokhoz?

a) A 2001. CVIII. Ektv. 4.§ h) pontja tekintetében az adataik tárolását a MENZA portál szoftvert fejlesztő és üzemeltető Govern-Soft Kft. végzi (Székhely: 7030 Paks Váci M. u. 3.). Az adatok tehát Magyarországon belül, zárt, HTTPS/TLS titkosítású rendszerben kerülnek tárolásra.

b) A Menza Pure-t megrendelő Budajenő Község Önkormányzat a kiosztott adminisztrátori/felhasználói fiókokon keresztül.

6) Adattovábbítási nyilatkozat

Felhasználó az ÁSZF elfogadásával tudomásul veszi, hogy Budajenő Község Önkormányzata

(2093 Budajenő, Fő u. 1-3.) adatkezelő által a https://budajeno eny.hu felhasználói adatbázisában tárolt személyes adatai átadásra kerülnek az OTP Mobil Kft. (1093 Budapest, Közraktár u. 30-32.), mint adatfeldolgozó részére. Az adatkezelő által továbbított adatok köre az alábbi:

* e-mailcím.

Az adatfeldolgozó által végzett adatfeldolgozási tevékenység jellege és célja a SimplePay Adatkezelési tájékoztatóban, az alábbi linken tekinthető meg: http://simpIepay.hu/adatkezelesitajekoztatok/

VIII. Felhasználók jogai és jogérvényesítési lehetőségek személyes adataik kezelésével kapcsolatban

A Felhasználó bármely, az adatkezeléssel kapcsolatos kérdéssel, illetve észrevétellel a szolgáltatás üzemeltetőjének munkatársához fordulhat [budajenokonyha@gmail.com](mailto:budajenokonyha@gmail.com) e-mailcímen keresztül.

A regisztrációt, ill. a Felhasználó adatait az ügyfélszolgálathoz intézett írásbeli kérés esetén 5 munkanapon belül töröljük, ez esetben azok nem lesznek újra helyreállíthatók. A törlés nem vonatkozik a jogszabály (pl. számviteli szabályozás) alapján szükséges adatkezelésekre, azokat a https://budajeno.eny.hu a szükséges időtartamig megőrzi. Felhasználó kérheti továbbá adatainak zárolását.

A https:// budajeno.eny.hu zárolja a személyes adatot, ha az érintett ezt kéri, vagy ha a rendelkezésére álló információk alapján feltételezhető, hogy a törlés sértené a Felhasználó jogos érdekeit. Az így zárolt személyes adat kizárólag addig kezelhető, ameddig fennáll az adatkezelési cél, amely a személyes adat törlését kizárta.

A helyesbítésről, a zárolásról és a törlésről a Felhasználót, továbbá mindazokat értesíteni kell, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel a Felhasználó jogos érdekét nem sérti.

Ha a https://budajeno.eny.hu a Felhasználó helyesbítés, zárolás vagy törlés iránti kérelmét nem teljesíti, a kérelem kézhezvételét követő 30 napon belül e-mailben közli a helyesbítés, zárolás vagy törlés iránti kérelem elutasításának ténybeli és jogi indokait.

Amennyiben a képviselt gyermek eltávozik az oktatási intézményből és az őt képviselő Felhasználó nem kérte hozzáférésének törlését a rendszerből, úgy a felhasználói hozzáférés legkésőbb a tanév végén kérés nélkül törlésre kerül.

A Felhasználó a jogait az Ügyfélszolgálat elérhetőségein keresztül gyakorolhatja. A Felhasználó a Polgári Törvénykönyv (2013. évi V. törvény) alapján bíróság előtt érvényesítheti jogait, vagy a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.; www.naih.hu) fordulhat.

IX. Jogérvényesítési lehetőségek

Az a Felhasználó, aki úgy érzi, hogy a https://budajeno.eny.hu üzemeltetői megsértették személyes adatai védelméhez való jogát, igényét polgári bíróság előtt érvényesítheti, vagy kérheti a Nemzeti Adatvédelmi és Információszabadság Hatóság segítségét is.

X. Problémák, reklamáció

Panasz, reklamáció, adatbeviteli hiba esetén az Önkormányzat áll a felhasználó rendelkezésére.

Az Önkormányzat elérhetőségei a https://budajeno.eny.hu honlapján találhatóak.

Azonnali probléma esetén a lehető leghamarabb, minden más esetben maximum 5 munkanapon belül válaszol az Önkormányzat.

Elérhetőség (pénzügyi problémák ügyintézése):

Név: Budajenő Község Önkormányzat

Levélcím, ügyfélszolgálat címe: 2093 Budajenő, Fő u. 1-3.

E-mail: gazdalkodas@budajeno.hu

Web: https://budajeno.hu

Minden egyéb megrendeléssel és kedvezménnyel kapcsolatos problémával, kérjük forduljon a [budajenokonyha@gmail.com](mailto:budajenokonyha@gmail.com) e-mailcímen az óvodatitkárhoz.

A Felhasználónak az étkeztetéssel kapcsolatos minőségi kifogása esetén a Gastro-Tom Bt-hez kell fordulnia (személyesen:1092 Budapest, Bakács tér 12., telefonon: [06 20 269 9428](https://www.google.com/search?gs_ssp=eJzj4tVP1zc0zEipNDIzyE4xYLRSNagwMTcxTEk2NU9MsjQ2N09OszKoMEtMNjE1NUg2SzUwTDZINfPiTU8sLinK1y3Jz1VIKgEAm8oUHQ&q=gastro-tom+bt&oq=Gastro-Tom&aqs=chrome.1.69i57j46i175i199i512j0i30l5j0i10i30j0i30.2926j0j15&sourceid=chrome&ie=UTF-8) telefonon), mert a https://budajeno.eny.hu kizárólag a megrendeléseket közvetíti a felek között.

Szolgáltató nem tehető felelőssé semmilyen kárért, amely a weboldalra való csatlakozás miatt vagy aközben, a vásárló számítógépének vagy internet-kapcsolatának hibája folytán következett be. Ajánlott HTML 5 szabványnak megfelelnek: Chrome 47, Mozilla Firefox 30, Internet Explorer 11 és e böngészők frissebb változatai. Más böngészőkön a szoftver nem feltétlenül tud korrekt működést garantálni.

XI. Szerződés megszűnése és felmondása

A szerződés mind a Felhasználó, mind a Budajenő Község Önkormányzata részéről indoklás nélkül, a Felhasználónak, ill. az ügyfélszolgálatnak küldött e-mail útján felmondható.

XII. Záró rendelkezések

A https://budajeno.eny.hu fenntartja a jogot az ÁSZF módosítására. A módosításról mentés nem készül, mindig az oldalon feltüntetett ÁSZF aktuális szövege érvényes. A https://budajeno.eny.hu nem veti alá magát semmilyen magatartási kódex rendelkezéseinek.

A szerződő felek az ÁSZF-ben nem szabályozott kérdésekben a Magyar Polgári Törvénykönyv irányadó rendelkezéseit veszik figyelembe.